Dec 30,2016
రూ.1,200 కోట్ల ఎఫ్‌డీఐలకు అనుమతి
న్యూఢిల్లీ: 'విదేశీ పెట్టుబడుల ప్రోత్సహక బోర్డు' ఆరు విదేశీ ప్రత్యక్ష పెట్టుబడి ప్రతిపాదనలకు గురువారం ఆమోదం తెలిపింది. దీంట్లో సనోఫి సింథ్‌లాబో ఇండియా, స్టార్‌ డెన్‌ మీడియా సర్వీసెస్‌, ఐడీయా సెల్యూలర్‌ ఇన్‌ఫ్రాస్టక్చర్‌ సర్వీసెస్‌, ఎన్విసాజింగ్‌ ఫారెన్‌ ఇన్వెస్ట్‌మెంట్‌ ఉన్నాయి. వీటి మొత్తం విలువ రూ.1,200 కోట్లు. కాగా మొత్తం 17 ఎఫ్‌డీఐలకు కానీ ఆరు ఎఫ్‌డీఐలకు ఆమోదం లభించినట్టు అధికార వర్గాలు వెల్లడించాయి. బోహ్రింగర్‌ ఇంగేల్హీం ఇండియా ప్రయివేటు లిమిటెడ్‌, ఏ మెనారీని ఇండియా ప్రయివేటు లిమిటెడ్‌, రిసిఫార్మా పార్టిస్‌పేషన్‌ సంస్థలకు పచ్చజెండా ఊపినట్టు ఆ వర్గాలు తెలపాయి. ఆర్థిక వ్యవహారాల కార్యదర్శి శక్తికాంత్‌ దాస్‌ అధ్యక్షతన జరిగిన ఈ సమావేశంలో మూడింటిని తిరస్కరించారు. దీంట్లో ఏఎంపీ సోలార్‌ ఇండియా ప్రయివేటు లిమిటెడ్‌ తిరస్కరణకు గురైనట్టు వివరించాయి. కాగా మరో ఆరింటిపై మరిన్ని సంప్రదింపులు జరపలని వాయిదా వేసినట్టు అధికార వర్గాలు తెలిపాయి. వాయిదా వేసిన వాటిలో క్రెస్టా ప్రిమీడియా ప్రయివేటు లిమిటెడ్‌, యు బ్రాండ్‌బ్యాండ్‌ ఇండియా, సైంటిఫిక్‌ పబ్లిషింగ్‌ హౌస్‌ ప్రయివేటు లిమిటెడ్‌ ఉన్నాయని పేర్కొన్నాయి.
మీ స్నేహితులకు రికమెండ్ చెయ్యండి